Täna saates -
"Siioni pärast ma ei vaiki ega jää rahule Jeruusalemma pärast,
enne kui tema õigus hakkab paistma
ja tema pääste põleb otsekui tõrvik."
Iisraeli peaminister Netanyahu kutsub võitlema radikaalse islamiga.
Meeleavaldajad vallutasid Hongkongi tänavad.
Milline roll vabadusnõudlemises on kogudusel?
"Kadunud poisid" põgenesid Sudaani kodusõja õuduste eest.
Nüüd jõudis nende lugu kinolinale.
KRISTLIKU MAAILMA UUDISED
Tere. Olen Wendy Griffith. - Olen Efrem Graham.
George Thomas on tööreisil.
Netanyahu õhutas oma ÜRO kõnes
võitlusse radikaalse islami vastu.
Netanyahu näeb Lähis-Idas uusi suundumusi,
mis võivad tuua rahu Iisraeli ja palestiinlaste vahele.
Netanyahu hoiatas oma kõnes maailma radikaalse islami tõusu eest.
Kuhu me ka ei vaataks, marsib militaristlik islam edasi.
Mõnedele meenusid inglase Winston Churchilli hoiatused.
Churchill hoiatas 20. sajandil Hitleri natsi fašismi eest.
Nüüd, 21. sajandil, ohustab Netanyahu sõnul militaristlik islam.
Militaristliku islami maailma- vallutustaotlus näib hullumeelsena.
Sellisena näis ka ühe teise fanaatilise ideoloogia pürgimus,
ja see ideoloogia tõusis 80 aasta eest võimule.
Natsid uskusid ülimasse rassi.
Militaristlikud islamistid usuvad ülimasse religiooni.
Netanyahu sõnul on militaristlikul islamil sama ideoloogia,
Hamasist kuni ISISeni.
Nad püüavad luua laienevaid militaristliku islami piirkondi,
kus pole vabadust ega sallivust,
kus hävitatakse kristlasi, rõhutakse naisi ja vähemusi,
ning inimesi sunnitakse valima pöördumise ja surma vahel.
Netanyahu pidas Iraani suuremakski ohuks kui ISISt,
kui see jõuab tuumarelvavõimekuseni.
ISIS tuleb võita.
Kui ISIS hävitatakse, aga Iraan jääb tuumarelvavõimekuse künnisele,
võidetakse lahing, kuid kaotatakse sõda.
Ta märkis, et Lähis-Idas on tekkimas uus koostöö,
mis äratab rahulootusi Iisraeli ja palestiinlaste vahele.
Rahu saavutamiseks peame vaatama Jeruusalemma ja Ramallah'sse,
aga ka Kairosse, Ammanisse, Abu Dhabisse, Riadi ja mujale.
Netanyahu lõpetas oma kõne kirjakohaga Jesaja raamatust,
mis räägib vajadusest Jeruusalemma pärast tõtt rääkida.
"Siioni pärast ma ei vaiki ega jää rahule Jeruusalemma pärast,
enne kui tema õigus hakkab paistma
ja tema pääste põleb otsekui tõrvik."
Chris Mitchell, Jeruusalemm
Stuudios on CBN-i vanemtoimetaja John Waage.
Oli võimas seda piiblisalmi kuulda.
Netanyahu rõhutas ohtu, mida radikaalne islam kujutab kristlastele.
Miks ta seda tegi?
Paljudes maailma riikides on see unustatud.
Ta ütles selgelt ja stiilselt,
et radikaalne islam ründab juudi-kristlikke väärtusi.
Ohus pole üksnes Iisrael. Nad tahavad kogu maailma valitseda.
Ta tunneb, et peab seda taas ja taas rõhutama.
Miks teised maailma juhid ei räägi nagu Netanyahu?
See on hea küsimus. Ta meenutab Winston Churchilli.
Netanyahu näeb end otsekui Churchillina.
Churchill rääkis 15 aastat Hitleri kurjusest,
enne kui keegi kuulama hakkas. Ta vilistati välja või teda ignoreeriti.
Netanyahu on sama kogenud. Ta on olnud hüüdja hääl kõrbes.
Netanyahu võrdsustab ISISe, Hamasi ja Iraani, kas pole?
Tõsi. Radikaalne islam on teatud mõttes ebamäärane üksus,
kuid ühiselt tahab see hävitada Lääne ja sõdida Lääne vastu,
ehk juudi-kristlike, piibellike väärtuste vastu.
Need on väljendus-, mõtlemis- ja usuvabadus.
Kristlased kogunevad Valge Maja ette Iisraelile toetust avaldama.
Kas meeleavaldustel on mingit mõju?
Minu meelest on. See on rohkem kui meeleavaldus.
Inimesed tulevad kokku ühise asja nimel.
See pole vaid poliitiline küsimus. Vahel mõeldakse,
et see on nagu naiste õiguste või teiste asjade kaitsmine.
Iisraeli toetamine on piibellik.
See ulatub 4000 aasta taha 1Mo 12. ptk: "Ma õnnistan neid,
kes sind õnnistavad, ja nean neid, kes sind neavad."
Kristlased seisavad Jumala poolt Iisraelile antud tõotuste eest.
Jumal lubas tuua iisraellased maale, mille Ta neile andis.
Iisrael tõesti vajab toetust. Kuidas kristlased saaksid Iisraeli aidata?
Olulisim on palve. Paluge rahu Jeruusalemmale, ütleb Piibel.
Tuleb ka infot hankida
ja mõista, et rünnatakse juudi-kristlikke väärtusi.
See pole vaid poliitiline sõda. Juured on vaimses sõjas.
John Waage, aitäh kommentaaride eest!
Iisrael esitas ÜRO-le ettepaneku,
et ÜRO tunnustaks oma organeis Yom Kippuri ametliku pühana.
Jätkab Chris Mitchell.
ÜRO mõistab tihti kohut Iisraeli tegevuse üle.
Nüüd tahab Iisrael ÜRO-lt midagi positiivset:
Yom Kippuri tunnustamist ÜROs ametlikuks vabaks päevaks.
Mõtlesime, et nüüd oleks õige aeg tunnustada juutide tähtsaim püha
kogu inimkonnale kuuluvaks päevaks.
ÜRO-l on kümme ametlikku püha.
Nende seas on jõulud, Suur Reede, kaks moslemipüha,
budistlikud pühad ja Pärsia uus aasta,
kuid juutide pühi pole tunnustatud.
3. Moosese raamatus õhutatakse lepituspäeval püha koosolekut pidama:
"Alandage siis oma hinged ... Sel päeval ärge tehke ühtegi tööd,
sest see on teile lepituspäevaks,
mil teie eest lepitust toimetatakse Issanda, teie Jumala ees!"
See on lepituspäev.
Kristlus ja islam on sündinud judaismist.
Välisministeeriumi esindaja Nahshon
kirjeldab seda juudi pärandina inimkonnale.
See tagab judaismi koha teiste peamiste usundite kõrval.
Ligi 60 riiki, USA kaasa arvatud, ja European Coalition for Israel ECI,
toetavad Iisraeli algatust.
Juutide pühi, eriti Yom Kippuri, tuleks tunnustada.
Selle sõnum ületab judaismi piirid.
Takistuseks on bürokraatia.
ÜRO tõenäoliselt ei loo 11. püha, peamiselt majanduslikel põhjustel.
Yom kippur võiks mõnd püha asendada või teistega vahelduda.
Seni on ettepaneku vastu olnud peamiselt araabiamaad.
Nahshoni sõnul võiks tunnustus parandada Iisraeli suhteid ÜROga.
Tunneme, et Iisraeli rõhutatakse seoses erinevate probleemidega,
peamiselt poliitilistes küsimustes.
Tähtsaima juudi püha tunnustamine
oleks samm lepituse suunas.
See kergendaks meie kuulumist ÜROsse ja meie koostööd seal.
Yom kippur oli 4.10. Iisrael ja juudid loodavad,
et tuleval aastal tähistab seda ka rahvusvaheline kogukond.
Chris Mitchell, Jeruusalemm
Elam Ministries ja Wycliffe'i piiblitõlkijad
avaldasid pärast 18-aastast tööd uue farsikeelse piiblitõlke.
Elami rajaja Sam Yeghnazari sõnul
tahab Elam trükkida ja jagada peamiselt Iraanis kasutamiseks
3 aasta vältel üle 300 000 Piibli.
Kuigi Iraan on suletud moslemiriik,
on Iraanis üks maailma kiireimini kasvavaid kogudusi.
1979. a oli seal vaid 500 kristlast.
Satelliittelevisiooni ja interneti tõttu
on täna kristlasi hinnanguliselt juba 750 000.
Poliitilised meeleavaldused raputavad Hongkongi.
Milline on koguduse roll?
Tere! Olen Terry Meeuwsen. Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Iga lapse sees on sangar,
juht, sõber teistele,
keegi, kes aitab, kes tegutseb õigesti,
kes unistab oma tulevikust. Lapsed vajavad meie abi.
Mis ma teen?
Mis ma ütlen?
Kuidas peaksin end tundma?
Superraamat õpetab lastele vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Aktivistid avaldavad Obamale survet
India peaministri Modiga usuvabaduse teema üles võtta.
Modi USA-visiidi päevakorras domineerisid majandus ja kaubandus.
Usuvabadusest ei räägitud, vähemalt mitte avalikult.
Tina Ramirez ühendusest Hardwired rääkis Indias süvenevast tagakiusust.
Kasvab vägivald moslemite ja kristlaste vastu.
Eelmisel aastal kohtusin India Kristlike Ärimeeste Liidu juhiga. Ta ütles:
"Me ei püüa muuta seadust ega taotle õiglust.
Valmistume tagakiusuks."
Mida saavad vaatajad teha?
Otsustajail on naiivne mõelda,
et demokraatia säilib ilma usuvabaduseta.
Inimesed peavad oma rahvaesindajailt nõudma, et see esmatähtsaks tehtaks.
Kui seda ei saavutata, ei jõuta selleni ka kahepoollsetes suhetes.
Olukord halveneb, kui see unustatakse, nagu Iraagis.
Ramirezi mõtteid võib kuulata Gary Global Lane'i blogis.
Hongkongi juht on lubanud kohtuda demokraatia aktivistidega.
Kümned tuhanded meeleavaldajad nõudsid rohkem otsustusvõimu
ja Hiina mõjuvõimu vähendamist.
Hiina jälgib olukorda.
Vajadusel võidakse meeleavaldused laiali ajada.
Pahameel Hiina valitsuse suhtes on üks põhjuseid,
miks Hongkongi kristlased meeleavaldusi toetavad.
Vestlesin George Thomasega.
Kui palju kogudus Hongkongi demokraatialiikumist toetab?
Arvud on muljetavaldavad.
Seda juhib tudengite protestiliikumine.
Neid on 30 000 ― 40 000. Enamik neist on noored.
Koguduse roll on märkimisväärne. Rahvas avaldab ööl ja päeval meelt.
Kristlastel on palvekoosolekuid ja -telke.
Nad jagavad vett ja toitu.
Nad hoolitsevad meeleavaldajate, politsei ja seadusandjate eest.
Neil on oluline roll. Nad näevad seda otsustava hetkena
piirkonna ajaloos ja tahavad oma osa teha.
Liikumise juht on noor mees. Räägi temast.
Joshua Wong on 17-aastane.
Ta andis ühe hetkega tudengite meeleavaldustele näo.
Ta on tugev usklik. Tema vanemad on protestandid.
Räägitakse, et tema vanemad
viisid ta Hongkongi vaeste linnaosadesse
ja näitasid talle Hongkongi hiinlaste viletsust ja kannatusi.
Nad õpetasid talle sotsiaalse õigluse
ja vaeste aitamise tähtsust.
Temast on saanud Hiinale suunatud kriitika juhtfiguur.
17-aastaselt! Esile on astunud ka teiste koguduste juhid.
Katoliiklased, luterlased ja protestandid ütlevad,
et nüüd tuleb Hiinale selge sõnum saata,
eriti usuvabaduste suhtes.
Nad on erimajandustsoonis usuvabadust nautinud
ja nad tahavad seda säilitada.
Nad ei taha Hiina sekkumist poliitilistes ja usuasjades.
Nad saadavad sõnumi:
"Me ei taha, et Mandri-Hiina sekkuks meie asjadesse
majanduse, poliitika ega usu vallas."
Endises Briti koloonias Hongkongis valitseb usuvabadus.
Kas Hiina piiraks seal usuvabadust? - Kõik kardavad seda.
Reporterid ja poliiteksperdid näevad ühiseid jooni
Tiananmeni väljaku meeleavalduste laialiajamisega 1989. a.
Neis nähakse palju sarnasusi.
Kes teab. Hiina valitsus ütleb:
"Seisame kindlalt oma valitud juhi taga."
Jälgime olukorda. Aitäh intervjuu eest, George Thomas.
Järgmiseks: Reese Witherspoon räägib oma uusimast filmist.
Kohtute kahe lapsega, kui uurime filmi The Good Lie tausta.
Hei! Kas see töötab?
Lapsed, kas teile meeldib mängida ja uusi asju avastada?
Kuidas on?
Uus Superraamatu piiblirakendus sisaldab mänge, videoid
ja vastuseid küsimustele.
Tasuta rakenduse võib alla laadida iTunesist ja Google'i mängudepoest.
CBN'i kodulehel võib lugeda uudiseid omal valikul
millal tahes 24 tundi ööpäevas ja olla kursis värskeimate lugudega.
Enam pole vaja uudiseid oodata.
Koduleht on terve päev käeulatuses.
Vaatan vaid mulle huvipakkuvaid lugusid.
Otsin loo üles, klikin sellel ja olengi kohal.
Uudiste allikas - CBNnews. com
Tere! Olen Terry Meeuwsen. Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Tuhanded noormehed põgenesid Sudaani sõja eest USAsse.
Neid nimetatakse tihti Sudaani kadunud poisteks.
Neist on tehtud film "The Good Lie".
Kohtusin filmi tootjatega. Film valmis 11 aastat.
Sudaani teise verise kodusõja eest põgenes üle 20 000 lapse,
kes tuhandeid kilomeetreid vabaduse poole kõndisid.
Neist Sudaani kadunud poistest jõudis vähemalt 4000 USAsse.
Üks neist on Ger Duany.
Kui kodusõda algas,
pidime Etioopiasse kõndima.
Mu teekond algas Etioopiast 1987. a.
Seitsme aasta pärast alustas Duany Iowas keskkooli.
Ta sai korvpallistipendiumi. Temast sai modell ja näitleja.
Tere, sa oled ju ... - Jeremiah. Täpselt. Kuhu lähed? - Koju.
Fiktiivne film "Kadunud poisid" räägib kohanemisest USAs
ja teekonna keerdkäikudest.
Mis pabereid on vaja autoga sõitmiseks?
Juhiluba. Tuleb harjutada ja eksam teha.
Aeglusta! Peatu!
Pidurda! Pidurda!
Kas oled terve? On vist parem, kui kõnnid.
Rääkisin enne filmi esilinastust Duany ja teiste näitlejatega.
Ger, oled Lõuna-Sudaanist. Olid lapssõdur ja põgenik.
Kui palju film tegelikkust peegeldab?
Mul on nii palju tiitleid.
Lugu sarnaneb vägagi minu omaga. See räägib minu taustast.
Poisid põgenesid 1987. a jalgsi Etioopiasse.
Neil polnud süüa kaasas, või kui oli, siis väga vähe.
1991. a oli kõik kaoses.
Vahel mõtlesin, kas inimesed teadsid, mis siis toimus.
Nüüd teeme filmi 1991. aastast. Sama probleem aga jätkub.
Sudaani kodusõjas on hukkunud üle 200 000 inimese.
Arvud ja lugu puudutasid Oscarivõitjat Reese Witherspooni.
Tule 6 kuu pärast tagasi?
Ta näitleb nõustajat, kes aitab poistel töökohta leida.
Kuidas teda ühe sõnaga kirjeldaksid?
Visa.
Püüan sulle töökohti leida.
Mul on usku, Yardi.
Kutsume sind Yardiks.
Mind? - Sellel on meie kultuuris suur tähendus.
Mida see tähendab? - Suurt valget lehma.
Okei.
Mind on hulleminigi kutsutud.
Miks sa seda rolli tahtsid?
Käsikiri oli kaunis. See rääkis kaunilt Sudaanis kadunud poistest.
Lapsed kõndisid pääsemiseks tuhandeid kilomeetreid läbi kõrbe.
Film algab ahistava põgenemisega.
Sudaani lapsed kõndisid sadu kilomeetreid üle veekogude
põletavas kuumuses. Kaasas oli ka tüdrukuid.
Filmidebüüdi teeb Kouth Wiel.
Me ei tea ehk oma sünnipäeva
Ta on kadunud poiste õde Abitel.
Kouth, oled Sudaanist.
Olid põgenikelaagris. Kaotasid isa Sudaani sõjas 1993. a.
Ma ei tea, kust alustadagi.
Kuidas saad filmis näidelda, kui tead, mida kõike oled pidanud üle elama?
Tundsin, et film tõi lõpetatuse tunde neile,
kes sellest läbi läksid ja kes seda tänini kogevad.
Õppisin enda kohta väga palju.
On inspireeriv näha, kuidas lapsed selle naerdes üle elavad.
Õppisin oma ajaloost palju, mida ma ei teadnud,
kuna kolisin lapsena USAsse.
Sudaaniga lähedalt seotud näitlejatrupp loodab,
et publik õpib ja ja naerab loo üle,
mis pakatab reaalse elu tundeist.
Lasin sõdureil enda asemel oma venna ära viia.
Film jõudis USAs äsja kinolinadele.
Teisi pilte ja intervjuusid leiate minu Facebooki lehelt.
Kuidas film meeldis? - See on väga hea.
See selgitab ka koguduse rolli poiste USAsse toomises.
Ja Reese Witherspoon? - Suurepärane! - Jätkame hetke pärast.
Anna siia! Nägemist!
Elu on kiire, kuid olen leidnud hea võimaluse inimesi aidata.
Saadan kodust lahkumata abivajajaile arste ja ravimeid.
Kaevan kaeve, et inimesed saaksid puhast joogivett.
Tänu minule kuulutatakse rohkem kui 100 riigis evangeeliumi.
Viin katastroofiohvritele toitu, abivahendeid ja lootust.
CBN ja mina teeme iga päev maailma paremaks.
Tegin otsekorralduslepingu. Pank teeb ära kogu töö.
Tean, et mu annetus läheb sinna, kus seda kõige enam vaja.
Hakka CBN-i parnteriks ja tee otsekorraldusleping.
Võid aidata maailma oma kodust.
Me kõik tahame elada Jumala soosingus ja võidmises.
Tahame Tema tarkust ja hoolitsemist.
Piibli järgi pani Issand igaviku meie südameisse.
Kõik igatsevad päästekindlust, elule eesmärki ja teavet selle kohta,
et meil on tähtis roll Jumala plaanis inimkonna jaoks.
Pat ja Gordon Robertsoni uuel DVD-I õpetatakse,
kuidas saada tarkust, kõikehõImavast hoolitsusest
ja sellest, kuidas osaleda meie ajal Jumala plaanides.
Plaadil on ka 3 Emmy-nominatsiooniga sari Made in Israel.
Jumal õnnistagu teid. Ela ja naudi Issanda õnnistust.
Õpetussari nüüd saadaval
Lõpetuseks: ühe mehe naine ja poeg kaovad koos miljonite teistega.
See on filmi Left Behind sünopsis, kus mängib Nicolas Cage.
Vestlesin Alec Rayme'ga, kes mängib raamatusarjal põhinevas filmis.
Läksin prooviesinemisele.
Roll avaldas mulle suurt mõju. Mees on moslem, hea mees.
Ta on väga moraalne. Teda esitletakse mehena, kes aitab.
Minu meelest peaksime nüüd kõik palvetama.
Palvetama?
Kelle poole? - Jumala.
Kelle Jumala?
Sinu või minu? - Lihtsalt Jumala.
Sõnum ei keerle moslemite ega tänaste sündmuste ümber.
See räägib, et kui sa ei usu Jeesust ega ole Teda vastu võtnud,
juhtuvad sellised asjad.
Päris hea! "Left Behind" on USA ekraanidel.
Aleci, Nicolas Cage'i ja Jordin Sparksi intervjuusid
võite näha uudiste Facebooki lehel. Filmis osaleb suuri staare.
Ülesvõtmine tekitab vaidlusi.
Film paneb mõtlema, kus sa oma igaviku veedad.
Palju häid filme vaadata.
See on tänaseks kõik. - Aitäh! Jumal õnnistagu teid!
Tõlge: Monika Jaaguri